Jyllandsposten, 1838-08-20
(Fortsættelse af Sagen betræffende Jagten i Danmark.) Committeens Majoritet (Friis, Rosenørn, Güldencrone) havde indledet sin Betænkning blandt Andet med følgende Fremstilling: Jagten er efter vor Formening noget meer end en tom Fornøielse, den er for den Unge, hvilken Bane han end maatte vælge, en gavnlig Beskjæftigelse til Afvexling fra hans egentlige Sysler, thi den hærder hans Legeme, og giver ham en Leilighed, som han ellers ofte vilde savne, til at blive bekjendt med Landmandens daglige Liv i hans Huus og i hans Mark, og naar hans Jagtlyst ikke gaaer over til Lidenskab, vil han vist til sin sildigste Alder føle gavnlig Virkning af den Kraft og de Færdigheder, han har erhvervet ved Jagt øvelse. For den Mand, hvis Stilling i Livet medfører megen Stillesidden og meget aandsanstrængende Arbeide, er Jagten en hans Helbred og Humeur høist gavnlig Adspredelse, men desuden er Jagten vist af større statsoekonomisk Vigtighed, end man i Almindelighed vil tilstaae, thi allerede nu indføres ikke saa aldeles ubetydeligt Vildt fra Udlandet, og denne Import af Vildt, der vel ei gandske kan kaldes en Luxusartikel, vilde tiltage betydeligt, dersom dette her i Landet aldeles forsvandt eller blev bragt til en i Forhold til Consumenterne altfor lav Stand. Da det nu vistnok er upaatvivleligt, at en saadan altfor betydelig Formindskelse af alle Slags Vildt, Trækfuglene alene undtagne, vilde blive Følgen, dersom enhver Grundeier endog paa de mindste Eiendomme udøvede Jagtretten uden al Jndskrænkning, saa have vi bestræbt os for at udfinde Midler til at forebygge Vildtets altfor store Ødelæggelse uden at afvige fra det for Anordningen til Grund lagte Hovedprincip. Saaledes havde vi paatænkt, at derkunde gjøres den Undtagelse, at de Selveiere, som laae indblandede imellem Fæstere eller andre større Jagtrettigheder Havende, kunde paalægges saadanne Jndskrænkninger, at det ikke, især paa de store Heder, skulde blive umuligt for den større Jagtberettigede at conservere eller endog at udøve sin Jagt, ligesom og at Eierne af meget smaae Dele af Skove ikke der maatte kunne tilstedes uindskrænket Jagtret, fordi saadant med Hensyn til den større Grundeier, for hvem Jagten havde nogen Betydning, vilde være en Ødelæggelse af denne Rettighed, m. m.; men enhver saadan Jndskrænkning eller Undtagelse fra den almindelige Regel ledede os indi Modsigelser og Jnconseqventser saasnart den skulde føres igjennem som practisk anvendelig paa alle Tilfælde, og vi maatte saaledes aldeles opgive, paa denne Maade at tilveiebringe nogen Conservation af Vildtet, m.m. Overeensstemmende med alt Foranførte tillader Forsamlingen sig allerunderdanigst at indstille Følgende: 1) Med 44 Ja imod 6 Nei: At i § 3 istedetfor de Ord udskiftede Kjøbstæd jorder, &c. indtil det derpaa følgende Punktum sættes: "det samme gjælder og fuldstændigt udskiftede Kjøbstædjorder, samt at der længere nede efter Ordet Jorder" tilføies: hvad enten de henhøre til Landsbye eller Kjøbstæd Grund. 2) Subsidialiter med 43 Ja imod 7 Nei: At der maatte tilføies Anordningens 3die § den Bestemmelse: At paa de udskiftede Kjøbstæd jorder, hvor Grundeierne allerede nu ere i factisk Besiddelse af Jagtretten, uden derfor at yde nogensomhelst Afgift til Statskassen, bør Jagtretten fremdeles under alle Omstændigheder følge Grunden. 3) Med 45 Ja imod 5 Nei: At der til næstsidste Afsnit af §4 tilføies: "Hvorhos det dog, for at forebygge Tvivl, bemærkes, at til Fællig ikke henregnes saadanne enkelte Deele af en forøvrigt fuldstændig udskiftet Byes Jorder, som ved Udskiftningen ere udlagte til et eller andet fælleds Brug for samtlige eller endeel af Byens Beboere, saasom Leer-, Sand og Gruus-Grave, Brand= og Vandingsdamme, Tørvemoser og deslige, hvorimod Jagtretten paa disse Steder tilhører den eller dem, der eie Jagten paa de tilstødende Grunde, hvortil Græsningsretten i eller omkring ved disse Steder, henhører. Ligesaalidet skal det Fælledsskab Skove, hvor En eier Grunden og en Anden Træerne, bevirke, at en saadan Skov i Henseende til Jagten henregnes til Fællig, men Jagten følger Grunden efter de samme Regler, som ellers ere foreskrevne. Med 48 Ja mod 2 Nei: